钦定古今图书集成/理学汇编/学行典/第229卷 > 《赠申孝子世宁》辛弃疾
## 钦定古今图书集成/理学汇编/学行典/第229卷 > 《赠申孝子世宁》辛弃疾

六月烈日日正中，时有叛将号群凶。平人血染大溪
浪，比屋焰照鹅湖峰。白刃纷纷蔽行路，六合茫茫何
处去。妻见夫亡不敢啼，母弃儿奔那忍顾。药市申翁
鬓有霜，卧病经时不下床。“平生未省见兵革，出门正
尔逢虎狼。虎狼满市如流水，追索金缯心未已。可怜
累世积阴功，今日将为兵死鬼。世宁孝行何高高，慷”
慨性命轻鸿毛。此时自欲赴黄壤，欣然延颈受霜刀。
至孝感兮天地动，白日无光百川涌。三刀不死古今
稀，一命自有神灵拥。群贤激赏争作歌，要留汝名长
不磨。何时上书达天听，诏加旌表高嵯峨。